BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 I 141453 22 I 2 

Bijeljina, 26.04.2023. godine

OSNOVNI SUD U BIJELJINI, po sudiji Ljilji Rajković, u izvršnom postupku tražioca izvršenja Sparkasse bank dd BiH, ul.Zmaja od Bosne 7 Sarajevo, protiv izvršenika  Pavlović Vladana iz Popova,  radi naplate mjeničnog potraživanja  v.sp.175.987,10 KM,   donio je dana 26.04.2023. godine sljedeći:

Z A K LJ U Č A K


ODREĐUJE SE drugo ročište za prodaju nepokretnosti izvršenika Pavlović Vladana iz Popova, za dan 16.05.2023. godine, sa početkom u 11:30 časova, kancelarija broj 41, označenih kao:

· Kp.br.602 LAUŠKA MAHALA u naravi šuma 3.klase površine 433 m2 i

· Kp.br.603 LAUŠKA MAHALA u naravi njiva 3.klase površine 1208 m2, upisane u List nepokretnosti broj 819 k.o.Popovi  u kome je Pavlović Branka Pero upisan sa pravom susvojine sa dijelom ¾ i izvršenik Pavlović Zdravke Vladan  sa pravom susvojine sa dijelom ¼.

     Vrijednost nepokretnosti koje su predmet prodaje na suvlasničkom dijelu izvršenika od 1/4 prema nalazu vještaka poljoprivredne struke Perić Jovice od 31.10.2022.godine iznosi  3.544,50 KM, a vrijednost nepokretnosti  na istom suvlasničkom dijelu prema nalazu vještaka šumarske struke Sanji Kerkez Lukić od 08.12.2022.godine  iznosi 1.159,51 KM, što ukupno čini vrijednost nepokretnosti  od 4.704,01 KM.


Nepokretnosti se ne mogu prodati na prvom ročištu ispod 1/3 utvrđene vrijednosti.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti. 


Zaključak se dostavlja strankama, Ministarstvu finansija Poreska uprava Područni centar Bijeljina i na oglasnu tablu suda.

Pouka o pravnom lijeku:                                                                              Sudija

Protiv ovog Zaključka nije dozvoljen pravni lijek.                                   Ljilja Rajković

